 Atiku vs Buhari: Adájọ yóò ṣẹdájọ lóní lórí ìbò ààrẹ NaijiriaAgbẹnusọ fún iléẹjọ ti  n sètò ìgbẹjọ ẹsùn ìdìbò, Sadiat Kachalla, lo fi ọrọ naa léde.Ṣáájú ni Atiku Abubakar ti ẹgbẹ òṣèlú PDP ti pe àarẹ Muhammadu Buhari, ẹgbẹ òsèlú APC ati àjo INEC lẹjọ lóri èsì ìbò sípò àarẹ to wáyé lọjọ ketàlélógún, osù kẹjì ọdún yii..Gẹgẹ bi ofin to jẹ mọ eto idibo nilẹ Naijiria ti ọdun 2010 ṣe fi lelẹ, ile ẹjọ gbọdọ ṣedajọ lori ipejọ naa, lẹyin ti Atiku ti lọ ile ẹjọ lọjọ kejidinlogun, oṣu kẹta ọdun yii, laarin ọgọsan an ọjọ.Bi ẹ ko ba gbagbe, ni ọjọ kẹtadinlọgbọn, oṣu keji ọdun yii ni ajọ INEC kede pe Muhammadu Buhari, ti ẹgbẹ APC, lo jawe olubori ninu idibo ọhun.INEC ni Buhari ni ibo ti iye rẹ jẹ 15,191,847, nigba ti ẹni to n sare tẹle lẹyin, Atiku Abubakar ni ibo ti iye rẹ jẹ 11,262,978.Lẹyin esi ibo naa jade ni Atiku fariga pe oun lo bori ninu idibo naa.O ni ibo ti oun fi pọ ju ti aarẹ Buhari le ni miliọnu kan ati aabọ.Atiku ni ohun ti ẹrọ ayarabiaṣa ajọ INEC gbe jade yatọ kedere si esi ti ajọ naa gbe kalẹ lori esi idibo naa. O ni ibo ti oun fi pọ ju ti aarẹ Buhari le ni miliọnu kan ati aabọ.Gẹgẹ bi iṣiro rẹ, ibo ti oun ni jẹ 18,356,732, nigba ti ibo aarẹ Buhari jẹ 16,741,430, fun idi eyi, ki ile ẹjọ kede oun gẹgẹ bi ẹni to jawe olubori ninu idibo naa.Awọn agbẹjọro Atiku, ti Ọmọwe Livy Uzoukwu n soju ṣalaye fun ile ẹjọ to n ṣegbẹjọ ẹsun idibo naa pe, ajọ INEC fun Aarẹ Buhari ti ẹgbẹ APC ni ibo ti ko yẹ laimoye ọna.Wọn ni eyi to fi jẹ pe, iye ibo ti awọn oludibo di yatọ si iye ibo ti ajọ naa gbe fun aarẹ Buhari, ti o si gbe oludije ọhun wọle sipo leekeji.Ta ni yoo tẹsiwaju lati tukọ Naijiria lẹyin idajọ?Atiku tẹ siwaju pe yatọ si esi ibo ipinlẹ mọkanla ti oun ko gba wọle, Buhari parọ lori ipele iwe ti o ka nigba ti o n dije fun ipo aarẹ. Bi o tilẹ jẹ pe olupẹjọ naa ni oun yoo pe irinwo awọn o-ṣoju mi koro lati fidi ẹjọ rẹ mulẹ, nigb ati yoo pari awijare rẹ lọjọ kankandinlogun, oṣu keje, ọdun yii, awọn mejilelọgọta pere lo yọju.Sẹnẹtọ Femi Okunronmu sọ pé Atiku ló le tún Nàìjírìa... nnGive me a good title for the article above. : Atiku vs Buhari: Adájọ yóò ṣẹdájọ lóní lórí ìbò ààrẹ Naijiria 